CONVOCATÒRIA D'AJUDES PER A IMPULSAR TREBALLS FI DE MÀSTER (TFM) EN EL MARC DE LA COOPERACIÓ INTERNACIONAL AL DESENVOLUPAMENT EN PAÏSOS MENYS AVANÇATS O DE RENDA MITJANA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49461)
  + [Valencià](/va/acuerdo/49535)






Selector de idioma

Leer

* [Español](/es/acuerdo/49718)
* [Valencià](/va/acuerdo/49893)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A IMPULSAR TREBALLS FI DE MÀSTER (TFM) EN EL MARC DE LA COOPERACIÓ INTERNACIONAL AL DESENVOLUPAMENT EN PAÏSOS MENYS AVANÇATS O DE RENDA MITJANA[Butlletí Oficial Universitat d'Alacant](/ca/Publicacion)
==================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A IMPULSAR TREBALLS FI DE MÀSTER (TFM) EN EL MARC DE LA COOPERACIÓ INTERNACIONAL AL DESENVOLUPAMENT EN PAÏSOS MENYS AVANÇATS O DE RENDA MITJANA

Data d'aprovació
:   07/03/2024

Data de publicació
:   08/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/49147)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49549)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49384)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A IMPULSAR TREBALLS FI DE MÀSTER (TFM) EN EL MARC DE LA COOPERACIÓ INTERNACIONAL AL DESENVOLUPAMENT EN PAÏSOS MENYS AVANÇATS O DE RENDA MITJANA&url=https://www.boua.ua.es/va/acuerdo/49557)

**Títol:** CONVOCATÒRIA D'AJUDES PER A IMPULSAR TREBALLS FI DE MÀSTER (TFM) EN EL MARC DE LA COOPERACIÓ INTERNACIONAL AL DESENVOLUPAMENT EN PAÏSOS MENYS AVANÇATS O DE RENDA MITJANA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 7 de març de 2024

CONVOCATÒRIA D'AJUDES PER A IMPULSAR TREBALLS FI DE MÀSTER (TFM) EN EL MARC DE LA COOPERACIÓ INTERNACIONAL AL DESENVOLUPAMENT EN PAÏSOS MENYS AVANÇATS O DE RENDA MITJANA

Preàmbul

El V Pla Director de la Cooperació Valenciana al Desenvolupament defineix la Cooperació Universitària al Desenvolupament (CUD) com el conjunt d'activitats dutes a terme per la comunitat universitària i orientades a la transformació social als països i territoris empobrits, transformació en la qual l'enfortiment institucional i acadèmic té un important paper. A més, el V Pla director estableix com a línies d'acció preferent de la Cooperació Universitària al Desenvolupament: la formació d'una ciutadania socialment responsable, que reconega i es comprometa amb els reptes i desafiaments d'un món global; la investigació, com a instrument per a aportar respostes innovadores, interdisciplinàries i transversals als reptes que planteja el desenvolupament sostenible; i la transferència de coneixement i connexió amb la societat.

Així mateix, les Directrius de la Cooperació Universitària al Desenvolupament per al període 2019-2030, aprovades pel ple de la comissió sectorial d'Internacionalització i Cooperació de la CRUE al març de 2019, contribueixen a donar suport a la visió de la comunitat universitària com a lloc de trobada i impuls del desenvolupament humà sostenible.

La Universitat d'Alacant (d'ara en avant, UA) compta amb una llarga trajectòria en l'àmbit de la cooperació per al desenvolupament, i en el foment de projectes de cooperació internacional i solidaritat, així com en activitats que suposen un impuls de la cultura de la pau, el desenvolupament sostenible i el respecte al medi ambient, com a elements essencials per al progrés solidari, reflectit en l'article 134 dels seus estatuts. A més, després de la irrupció de l'Agenda 2030, la UA ha incorporat els valors i principis que l'Agenda representa.

Prenent com a referència les Directrius al·ludides i el V Pla Director, el Vicerectorat de Relacions Internacionals i Cooperació per al Desenvolupament de la UA, publica aquesta convocatòria com a eina per a l'impuls de la Cooperació per al Desenvolupament entre la comunitat universitària, i com a reforç de la formació complementària de l'alumnat en valors de solidaritat, inclusió i diversitat en un entorn de cultures, realitats i col·lectius de diferents àmbits i països.

1.    Objecte de la convocatòria i procediment de concessió.

1.1 L'objecte d'aquesta convocatòria és la concessió, en règim de concurrència competitiva, d'ajudes per a fomentar la realització a l'estranger d'activitats conduents a l'elaboració del Treball de Fi de Màster (TFM) vinculat a la cooperació internacional per al desenvolupament, dirigides a l'estudiantat matriculat en màsters oficials de caràcter presencial de la Universitat d'Alacant.

1.2 Les actuacions hauran de realitzar-se en un dels països prioritaris de la cooperació al desenvolupament relacionats a continuació:

a) América del Sud: Bolívia, Colòmbia, l'Equador i el Perú. Amèrica Central: El Salvador, Guatemala, Hondures i Nicaragua. El Carib: Cuba, Haití y República Dominicana. Àfrica Subsahariana: Burkina Faso, Txad, Eritrea, Etiòpia, Kenya, Mali, Mauritània, Moçambic, Níger, Nigèria, el Senegal, Sudan i Sudan del Sud. El Magreb: Algèria, el Marroc, Tunísia i Població Sahrauí. Orient Pròxim: Territoris palestins i població refugiada palestina. Àsia: l'Índia.

b) Països inclosos en l'Índex de Pobresa Multidimensional del PNUD.

Enllaç al document: [Índex de pobresa multidimensional del PNUD (pdf)](https://sri.ua.es/es/cooperacion/documentos/tfm-ods/2024/2023mpireportenpdf-2-0.pdf).

c) Països amb Índex de Desenvolupament Humà (KAP 0344) inferior a 0,549.

Enllaç al document: [Índex de Desenvolupament Humà 2021 (pdf)](https://sri.ua.es/es/cooperacion/documentos/tfm-ods/2024/informe-idh-2021-2022-del-pnud.pdf).

d) Països d'interés institucional per a la Universitat d'Alacant, no inclosos en els anteriors: l'Iran, l'Argentina, el Brasil, Xile, Costa Rica, Paraguai, Sao Tomé i Príncipe, Ucraïna, l'Uruguai i Veneçuela.

2.    Requisits de les persones beneficiàries.

2.1 Podrà obtindre la condició de beneficiari, l'alumnat que reunisca les següents condicions:

2.1.1     Ser estudiant de la Universitat d'Alacant i estar matriculat o matriculada en l'assignatura de TFM d'un màster oficial -de caràcter presencial-, de la Universitat d'Alacant, en el curs 2023-2024.

2.1.2  Realitzar una estada mínima d'un mes en l'entitat de destinació.

2.1.3     Que dispose de l'informe favorable del tutor aprovat o proposat per al TFM, en el qual es dona el vistiplau al pla de treball en l'entitat de destinació i que certifique que estarà disposat a tutoritzar el TFM en cas de ser aprovat per la comissió acadèmica del màster.

2.1.4 Aquesta subvenció és incompatible amb qualsevol altra subvenció, ajuda, ingrés o recurs concedits per altres administracions o entitats públiques o privades, nacionals, de la Unió Europea o d'organismes internacionals, destinats a la mateixa finalitat. En el cas que obtinguera una altra ajuda, el beneficiari haurà de comunicar-lo a la Subdirecció de Convenis CUD i Voluntariat Internacional, del Servei de Relacions Internacionals, i renunciar a l'ajuda atorgada en aquestes bases. En cas d'haver percebut algun pagament, procedirà al reintegrament, d'acord amb les instruccions indicades per l'òrgan gestor.

2.1.5 Les persones que sol·liciten l'ajuda no podran incórrer en cap de les circumstàncies recollides en l'article 13 de la Llei 38/2003 General de Subvencions i hauran d'estar al corrent de les seues obligacions tributàries i de la Seguretat Social.

2.1.6 Queda exclòs l'alumnat d'intercanvi acadèmic (Erasmus, SICUE, etc.) i aquella persona sol·licitant que, amb nacionalitat diferent a l'espanyola o amb doble nacionalitat, realitze l'estada als seus països d'origen o en algun país del qual siga nacional.

3. Nombre d'ajudes i dotació econòmica.

3.1 La dotació d'aquesta convocatòria es distribuirà entre l'alumnat beneficiari, fins a un màxim de 10.000 €.

3.2 El nombre d'ajudes i la seua quantia dependrà de la duració de l'estada i del nombre de candidatures amb un màxim de 2.500 € per beneficiari o beneficiària.

3.3 En el cas que les ajudes per candidatura no s'esgotaren en la fase de selecció, la Comissió de valoració podrà incrementar la quantia per persona beneficiària fins a un màxim del 20%.

3.4 Aquesta ajuda no té per objecte cobrir la totalitat de les despeses de l'alumnat a l'estranger, sinó ajudar a sufragar, totalment o parcialment, les despeses d'estada.

4. Termini, procediment de presentació de sol·licituds i documentació a presentar.

4.1   Termini de presentació de sol·licituds.

El termini per a presentar sol·licituds s'obrirà a partir de l'endemà de la publicació d'aquesta convocatòria en el BOUA, fins al 8 d'abril de 2024, inclusivament.

4.2   Procediment de presentació

Les sol·licituds es presentaran a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica) dirigides al Servei de Relacions Internacionals, Subdirecció de Convenis de Cooperació Universitària al Desenvolupament i Voluntariat Internacional. La instància s'identificarà amb el nom de "Ajudes TFM COOPERACIÓ".

4.3   Documentació a presentar.

Les persones sol·licitants hauran de presentar, en format PDF, la següent documentació:

4.3.1 Formulari de sol·licitud degudament emplenat. El formulari pot descarregar-se en l'enllaç disponible en la web:

<https://sri.ua.es/va/cooperacion/convocatorias/convocatoria-tfm-ods.html>

4.3.2 El Pla de treball del TFM en l'entitat de destinació (objectius, metodologia, cronograma, etc.). Haurà d'incloure el país, institució contrapart, etc.

4.3.3 Informe favorable del tutor/tutora del TFM, en els termes establits en l'apartat 2.1.3.

4.3.4 En el cas que el TFM estiga vinculat amb algun projecte dels establits en l'article 5.1.4, informe de l'IP o coordinador del projecte on s'acredite que el TFM està vinculat amb algun projecte de cooperació.

4.3.5 Si escau, acreditació del nivell d'idiomes que declare posseir.

L'òrgan gestor consultarà la formació lingüística acreditada en la UA.

L'alumnat interessat en aquesta convocatòria, per tant, haurà de, comprovar els assoliments obtinguts en matèria lingüística que apareixen en UACloud Campus Virtual - Expedient acadèmic - Consultar - Expedients - Acreditació i capacitació docent en llengües i, si escau, sol·licitar l'acreditació d'aquells que no estiguen recollits en el seu perfil lingüístic seguint el procediment establit pel Servei de Llengües i Cultura <https://sl.ua.es/va/acreditacio/acreditacio-en-llengues.html> abans de finalitzar el termini de presentació de sol·licituds.

4.3.6 L'estudiantat que haja realitzat el grau en una altra universitat haurà d'acreditar la seua titulació, aportant el corresponent certificat acadèmic en el qual figure la nota mitjana de la titulació, així com el títol expedit per la universitat en la qual va cursar aquests estudis. En el supòsit d'estudis realitzats en centres estrangers s'haurà d'emplenar la declaració d'equivalència de la nota mitjana, a través de la següent web <https://www.universidades.gob.es/equivalencia-de-notas-medias-de-estudios-universitarios-realizados-en-centros-extranjeros/>.

4.3.7 Declaració de responsabilitat de no gaudir d'una ajuda d'igual naturalesa i per a la mateixa finalitat.

5.    Criteris de valoració de les sol·licituds.

5.1 L'assignació de les ajudes es realitzarà seguint els següents criteris:

5.1.1 Nota mitjana ponderada de l'expedient acadèmic de la titulació oficial de Grau que haja cursat i que done accés al màster (màxim 3 punts).

Per a ponderar la nota mitjana se li aplicarà un coeficient corrector d'1,17 per a les notes procedents d'estudis de l'àrea d'arquitectura i enginyeria, d'1,11 per a les procedents d'estudis de l'àrea de ciències i d'1,05 per a les procedents de l'àrea de ciències de la salut.

5.1.2 Coneixement d'idiomes estrangers (màxim 1 punt). La valoració es durà a terme segons els nivells del Marc Europeu Comú de Referència per a les llengües (MECR) especificades, d'acord amb el que s'estableix en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 26.10.2023, BOUA de 31.10.2023 <https://s.ua.es/es/aEPa>, segons la següent distribució:

·         Nivell B1: 0,25 punts.

·         Nivell B2: 0,50 punts.

·         Nivell C1: 0,75 punts.

·         Nivell C2: 1 punt.

Nivell: Es puntuarà exclusivament el nivell més alt acreditat de cada idioma.

5.1.3 Per orientar el TFM a la cooperació per al desenvolupament en països amb dificultats de desenvolupament (màxim 2 punts).

A l'efecte d'aquest criteri, es considerarà com a països amb dificultats de desenvolupament a aquells que el seu IDH, publicat pel PNUD per a l'any 2021, siga igual o inferior a 0,549. Enllaç al document: [Índex de Desenvolupament Humà 2021 (pdf)](https://sri.ua.es/es/cooperacion/documentos/tfm-ods/2024/informe-idh-2021-2022-del-pnud.pdf).

Si el TFM implica una estada en un país no integrat en la qualificació anterior: 1 punt.

Si el TFM implica una estada en un país integrat en el llistat anterior amb dificultats de desenvolupament: 2 punts.

5.1.4 Per vincular el TFM a projectes de cooperació per al desenvolupament, que hagen sigut subvencionats en els tres últims anys en convocatòries públiques de cooperació (convocatòries de la UA, AECID, etc.): 2 punts. Haurà d'acreditar-se la participació presencial de l'alumnat en el projecte i país de referència del TFM.

5.1.5 Per haver realitzat estades a l'estranger amb el programa Erasmus o de Voluntariat Internacional: 1 punt.

5.1.6 Per haver rebut ajudes per a realitzar els estudis de grau del Ministeri competent en educació a Espanya o de la Conselleria competent en matèria d'educació de la Generalitat Valenciana, o similar: 1 punt.

5. 2. Data de valoració de mèrits. Els mèrits es valoraran fins a la data de venciment del termini de presentació de les sol·licituds.

5.3 Ordre de prelació. Establit l'ordre de prelació, s'assignarà un màxim de 2 ajudes per cada màster, entre les sol·licituds millor puntuades. En cas que quedaren ajudes sense assignar, aquestes s'assignaran a les sol·licituds millor valorades, independentment del màster sol·licitat.

5.4 Empat. En cas d'empat, l'ordre de prelació de les sol·licituds es determinarà per la major nota de l'expedient acadèmic del grau i de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "W" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 29 de juliol de 2023.

6. Òrgan Gestor i Comissió de valoració.

6.1 Òrgan gestor.

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, la qual es troba adscrita al Servei de Relacions Internacionals. S'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. Adreça electrònica de contacte: [k.vywdtjplcyspics@lc.km](mailto:v.dweoxoygjdgyzar@ga.gp)

6.2 Comissió de valoració.

6.2.1 La Comissió de valoració té com a competència la valoració de les sol·licituds, i l'elaboració de la proposta de concessió i denegació de les ajudes.

6.2.2 La comissió tindrà la següent composició:

Presidència. La vicerectora de Relacions Internacionals i Cooperació per al Desenvolupament, o persona en qui delegue.

Secretaria. La subdirectora de Convenis de Cooperació Universitària per al Desenvolupament i Voluntariat Internacional, o persona en qui delegue.

Vocals. La vicerectora d'Estudiants i Ocupabilitat, el director del Secretariat de Cooperació per al Desenvolupament i la directora del Servei de Relacions Internacionals, o persona en qui deleguen.

6.2.3 Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació de resultats.

7.1 Atés el principi de transparència recollit en la Llei 40/2015, d'1 d'octubre, del Règim Jurídic del Sector Públic, i allò que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web: <https://sri.ua.es/va/cooperacion/convocatorias/convocatoria-tfm-ods.html>, substituint la notificació a les persones interessades i produint els mateixos efectes.

7.2 Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de publicar-se. Transcorregut aquest termini, s'elaborarà la relació definitiva de sol·licituds admeses i excloses, i s'elevarà a la comissió de valoració.

7.3 A continuació, l'òrgan gestor publicarà una proposta de resolució provisional. A partir de l'endemà de publicar-se, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i a la vista de la proposta motivada d'adjudicació per la comissió de valoració, la rectora de la Universitat d'Alacant dictarà la resolució que procedisca.

8. Marc legal i pressupostari.

8.1 La convocatòria d'ajudes, amb referència 2024SBV071, que serveix de base reguladora, es troba recollida en la línia de subvenció 2024LS009 del Pla Estratègic de Subvencions de la Universitat d'Alacant 2024.

8.2 La dotació econòmica destinada a aquesta convocatòria, amb un import màxim de 10.000 €, serà sufragada amb càrrec al capítol IV, orgànica 03337J3113 del pressupost del Vicerectorat de Relacions Internacionals i Cooperació per al Desenvolupament. L'execució d'aquesta dotació està supeditada a la disponibilitat pressupostària de la Universitat d'Alacant.

S'aplicaran les retencions de rendes que, si escau, establisca la legislació vigent.

8.3 La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions; Llei 1/2015, de 6 de febrer, d'Hisenda Pública, del Sector Públic Instrumental i de Subvencions; pel que es preveu en l'Ordre 2/2021, de 26 de maig, de la Conselleria de Transparència, Responsabilitat Social, Participació i Cooperació de la Generalitat Valenciana, per la qual s'estableixen les bases reguladores per a la concessió de subvencions en matèria de cooperació internacional al desenvolupament; per la normativa interna de la Universitat d'Alacant i la present convocatòria.

8.4 Aquesta convocatòria compta amb finançament de la Generalitat Valenciana, en el marc del conveni de col·laboració entre la Generalitat i la Universitat d'Alacant, per a la realització del projecte "Cooperació al Desenvolupament 2023: impuls a l'Agenda 2030 i als Objectius de Desenvolupament Sostenible, en països d'Alta Vulnerabilitat i Emergents", signat el 11/12/2023.

9. Obligacions de les persones perceptores de les ajudes, pagament i justificació de les ajudes.

9.1 Obligacions de les persones beneficiàries.

Són obligacions de les persones beneficiàries, a més de les establides en la Llei 38/2003, General de Subvencions, les següents:

9.1.1 Acceptar l'ajuda concedida en el termini de 10 dies naturals següents a la seua notificació, a través d'instància genèrica, seguint el procediment utilitzat en l'apartat 4.2 i emplenar l'imprés de "fitxa de tercers" que li serà proporcionat per l'òrgan gestor.

Si no fora acceptada en aquest termini, s'entendrà que es renuncia a aquesta. En cas de renúncia, l'ajuda s'assignarà a la següent persona candidata en el llistat de baremació que no haguera obtingut ajuda, d'acord amb el que establisca la resolució de concessió de les beques.

9.1.2 Presentar en el mateix termini anterior.

6.6.2.1 Carta d'acceptació del pla de treball per l'entitat de destinació. En el document es detallarà, entre altres: descripció de l'entitat, experiència en cooperació, objectius i s'indicarà l'admissió de la persona que realitzarà l'estada del TFM, especificant el període d'inici i finalització de l'estada.

6.7.2.9 Certificat o informe d'aprovació del tema del TFM per l'òrgan corresponent. En cas que el calendari d'aprovació de propostes del TFM del màster corresponent no permeta tindre aquest document en termini, haurà de comunicar-lo el més prompte possible a la Subdirecció de Convenis CUD i Voluntariat Internacional, a través de l'adreça electrònica [l.fgwpiknqcyonltb@jd.yz](mailto:n.orpjrxkitfpccxa@ob.hc).

9.1.3 Les contemplades en l'article 14 de Llei 38/2003, General de Subvencions, entre les quals es troben:

a) Realitzar l'activitat que fonamenta la concessió de la subvenció, abans del 5 de febrer de 2025, inclusivament, llevat que es concedisca pròrroga al conveni indicat en l'apartat 8.4, sense que puga realitzar-se canvi o cap modificació de l'objecte o la finalitat per a la qual s'ha concedit. Qualsevol canvi de la naturalesa descrita en aquest punt haurà de sol·licitar-se a través d'instància genèrica i ser aprovat pel Secretariat de Cooperació per al Desenvolupament de la UA.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.1.4 Serà responsabilitat de la persona beneficiària de l'ajuda obtindre el visat corresponent que li permeta la seua estada legal al país de destinació, informar-se de les condicions sanitàries i metgesses del país o zona de destinació i prendre les degudes precaucions. Haurà d'inscriure's en el Registre de Viatgers <https://registroviajeros.exteriores.gob.es/> i consultar les recomanacions de viatge del Ministeri d'Afers exteriors, Unió Europea i Cooperació <https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx>, per al país al qual es viatjarà, així com les del Ministeri de Sanitat <https://www.sanidad.gob.es/profesionales/saludPublica/ccayes/alertasActual/nCov/spth.htm>.

9.2 Percepció de l'ajuda.

9.2.1 Es realitzarà una bestreta del 70%. En virtut de l'article 34.4 de la Llei 38/2003 General de Subvencions i l'article 88.2 del RD 887/2006 Reglament de la Llei General de Subvencions, s'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 70% de la quantia concedida. El cobrament d'aquesta quantitat es realitzarà en dues fases:

7.8.3.5 Una primera part, pel 75%, després de la presentació de la carta d'acceptació de l'entitat de destinació, del certificat d'aprovació del TFM-establits tots dos en l'apartat 9.1.2-; i de la factura del vol.

5.1.7.6 Una segona part, pel 25%. En arribar a l'entitat de destinació, haurà de remetre el certificat d'incorporació. El model el trobarà en la web de la convocatòria <https://sri.ua.es/va/cooperacion/convocatorias/convocatoria-tfm-ods.html>.

9.2.2 El restant 30% serà abonat, després de la presentació dels següents documents:

5.2.2.3 Memòria final d'activitats que especifique amb el màxim detall els objectius aconseguits, els resultats obtinguts i les activitats realitzades en l'estada concedida per aquesta convocatòria, amb el vistiplau del tutor del TFM. En aquesta s'indicarà la data probable de defensa del TFM.

1.4.5.0 Certificat de finalització de l'activitat signat per l'entitat de destinació. El model el trobarà en la web de la convocatòria

<https://sri.ua.es/va/cooperacion/convocatorias/convocatoria-tfm-ods.html>.

7.1.9.3 Justificació econòmica realitzada mitjançant l'aportació dels documents referits en el paràgraf 9.3.

9.3 Justificació de l'ajuda concedida.

9.3.1 La persona beneficiària haurà de justificar el compliment de la finalitat per a la qual es va concedir l'ajuda i l'aplicació dels fons percebuts, abans del 5 de febrer de 2025, inclusivament, llevat que es concedisca pròrroga al conveni indicat en l'apartat 8.4, i en aquest cas la nova data d'ampliació del termini serà l'establida per a la justificació dels fons.

9.3.2 Per a justificació econòmica de l'ajuda, haurà de presentar en la Subdirecció de Convenis CUD i Voluntariat Internacional, les factures, tiquets i altres justificants de despeses incloses en l'ajuda que acrediten les despeses efectuades amb càrrec a la subvenció concedida. En el supòsit de lloguer d'habitació, a més del contracte i rebut, haurà d'acompanyar-se còpia del document d'identitat de l'arrendador.

9.3.3 La persona beneficiària procedirà al reintegrament de les quantitats percebudes quan s'incomplisquen totalment o parcialment els terminis, l'objecte de l'activitat o l'obligació de justificació econòmica recollits en aquest article de les presents bases i en els termes establits en la legislació de subvencions.

10. Protecció de dades de caràcter personal.

10.1 De conformitat amb allò que estableix la legislació vigent en matèria de protecció de dades, la Universitat d'Alacant tractarà les dades aportades per les persones sol·licitants amb la finalitat de gestionar la seua participació en aquesta convocatòria. La legitimació d'aquest tractament es basa en l'interés públic i en el consentiment expressat en la sol·licitud de participació en aquesta. En el marc dels tractaments esmentats, les dades de les persones participants no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

10.2 Les persones interessades poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html> . Poden, així mateix, posar-se en contacte amb el delegat de protecció de dades a través de l'adreça [zsm@mp.zm](mailto:iyw@gm.dl).

10.3 La informació addicional i detallada sobre protecció de dades, els seus drets i la Política de Privacitat de la Universitat d'Alacant, està disponible en el següent enllaç: <https://seuelectronica.ua.es/va/privadesa.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós¿administratiu davant el jutjat del contenciós¿administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb allò que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós¿Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb allò que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

A Alacant, a 7 de març de 2024.

La Rectora

P.D. de signatura, la vicerectora de Relacions Internacionals

i Cooperació per al Desenvolupament

(Resolució de 22 de desembre de 2020)

Rosa María Martínez Espinosa





[Carretera Sant Vicent del Raspeig s/n  
03438 Sant Vicent del Raspeig - Alacant  
 Tel. 53 959 3190 - Fax 89 463 9035](https://www.google.es/maps/@68.001505,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12933&trk=tyah&trkInfo=tarId%8F4623260597290%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)